Batocnema

se Systematisk inndeling

Batocnema er en slekt av sommerfugler som tilhører familien svermere (Sphingidae).

 Utseende 
Middelsstore (vingespenn 70-80 millimeter), slanke svermere (tegningen i taksoboksen viser arten mye tykkere enn den vanligvis virker). De er kontrastrikt farget - forvingene er beige til lysbrune med mørke (brunsvarte eller mørkt grønnlige) flekker - B. africanus har to flekker langs vingens forkant og en eller to langs bakkanten, B. coquerelii har fire langs forkanten og to markerte flekker langs bakkanten. Bakvingen er gulgrå til brungul.

 Levevis 
Artene lever på savanner og åpen savanne. Larvene kan leve på planter i slekten Sclerocarya (Anacardiaceae).

 Utbredelse 
Batocnema africanus er utbredt i det sørlige og østlige Afrika, mens B. coquerelii forekommer på Madagaskar, Komorene og Aldabra.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien svermere, Sphingidae
 Underfamilien Smerinthinae
 Slektsgruppen Ambulycini Butler, 1876
 Slekten Batocnema Rothschild & Jordan, 1903
 Batocnema africanus (Distand, 1899)
 Batocnema coquerelii (Boisduval, 1875)

 Kilder 

 Markku Savela's Lepidoptera and some other life forms: Sjekkliste over artene. Hentet 25.10. 2012.

 Eksterne lenker 

 Bilder av artene

Kategori:Svermere
Kategori:Sommerfugler formelt beskrevet i 1903
Kategori:Dyr formelt beskrevet av Walter Rothschild
Kategori:Dyr formelt beskrevet av Karl Jordan